
UDHËZIM
Nr. 14, datë 10.5.2017

PËR NJË NDRYSHIM NË UDHËZIMIN NR. 44, DATË 21.8.2013 “PËR PËRCAKTIMIN E KRITEREVE 
[bookmark: _GoBack]DHE PROCEDURAVE TË NJËVLERSHMËRISË SË DËFTESAVE DHE DIPLOMAVE TË NXËNËSVE TË ARSIMIT PARAUNIVERSITAR TË ARDHUR NGA JASHTË VENDIT”

Në mbështetje të nenit 102 të Kushtetutës së Republikës së Shqipërisë, të nenit 26, pika 2, germa “a” dhe të pikës 4 të nenit 52 të ligjit nr. 69/2012, datë 21.6.2012, “Për sistemin arsimor parauniversitar në Republikën e Shqipërisë”, i ndryshuar,
UDHËZOJ:

I. Kreu 3 i udhëzimit të MASH-it nr. 44, datë 21.8.2013, “Për përcaktimin e kritereve dhe procedurave të njëvlershmërisë së dëftesave dhe diplomave të nxënësve të arsimit parauniversitar të ardhur nga jashtë vendit”, ndryshon si vijon: 
1. Qendra e Shërbimeve Arsimore (QSHA) kryen procedurat e njëvlershmërisë së dëftesave/ diplomave të arsimit të mesëm të lartë për nxënësit e ardhur nga jashtë vendit, për vijimin e studimeve në arsimin e lartë dhe për punësimin.
2. Njëvlershmëria e dokumentacionit, për nxënësit e ardhur nga jashtë vendit që duan të ndjekin studimet në institucionet e arsimit të lartë (IAL) në Republikën e Shqipërisë dhe atyre për punësim, bëhet gjatë gjithë vitit.
3. Njëvlershmëria e dëftesave/diplomave të arsimit të mesëm të lartë për nxënësit e ardhur nga jashtë vendit, për Maturën Shtetërore dhe për punësimin, realizohet nga Komisioni i Posaçëm, i ngritur në Ministrinë e Arsimit dhe Sportit.
4. Nxënësit e ardhur nga jashtë vendit, të cilët duan të vijojnë studimet në IAL-të në vendin tonë, duhet të dërgojnë në rrugë postare ose të dorëzojë në Qendrën e Shërbimeve Arsimore, dokumentet si më poshtë: 
a) Formulari i aplikimit për njëvlershmëri (shtojca 2), bashkëlidhur këtij udhëzimi.
b) Fotokopja e dokumentit të identifikimit të aplikantit.
c) Kopja e përkthyer dhe e njësuar me origjinalin e dëftesave të të gjitha viteve të shkollimit dhe diplomës që vërteton përfundimin e arsimit të mesëm të lartë jashtë vendit ose, në mungese të dëftesave, kopja e përkthyer dhe e njehsuar me origjinalin e listës së notave të arsimit të mesëm të lartë.
d) Kopje e përkthyer dhe e njësuar me origjinalin e dokumentit që vërteton se ka dhënë provime kombëtare të njëvlershme me ato të Maturës Shtetërore në Republikën e Shqipërisë.
Dokumentet e paraqitura për njëvlershmëri të kenë vulën apostile të shtetit nga vijnë.
5. Dokumentacioni për njëvlershmërinë për punësim në Republikën e Shqipërisë, dorëzohet ose dërgohet përmes shërbimit postar në Qendrën e Shërbimeve Arsimore, nga aplikanti ose nga institucioni i interesuar punëdhënës.  
6. Dokumentet për njëvlershmërinë për punësim, janë:
a) Formulari i aplikimit për njëvlershmëri (shtojca 3), bashkëlidhur këtij udhëzimi.
b) Fotokopja e dokumentit të identifikimit të aplikantit.
c) Kopja e përkthyer dhe e njësuar me origjinalin e diplomës që vërteton përfundimin e arsimit të mesëm të lartë. 
Dokumentet e paraqitura për njëvlershmëri të kenë vulën apostile të shtetit nga vijnë.
7. Dokumentet e dorëzuara për njëvlershmëri, për rastet e përcaktuara në pikat 4 dhe 6 të këtij udhëzimi, shqyrtohen nga Sekretariati Teknik i Komisionit të Posaçëm. 
8. Sekretariati Teknik i Komisionit të Posaçëm, paraqet për vendimmarrje në Komisionin e Posaçëm vetëm dokumentet/ aplikimet për njëvlershmëri, që rezultojnë të plotësuara sipas kërkesave të përcaktuara në pikat 4 dhe 6 të këtij udhëzimi.  Kur Sekretariati  vëren mangësi në dokumente/aplikim, i kthen përgjigje me shkrim aplikantit, duke specifikuar arsyet pse nuk i njëvlerësohet dokumenti i shkollimit.
9. Komisioni i Posaçëm, për nxënësin e ardhur nga jashtë vendit që do të ndjekë studimet në institucionet e arsimit të lartë (IAL) në vendin tonë, brenda 5 (pesë) ditëve shqyrton dhe harton dokumentin e njëvlershmërisë, në të cilin përcaktohet:  
a) Indeksi i shkollës së kryer.
b) Nota mesatare për të gjitha vitet e arsimit të mesëm të lartë, e njëvlerësuar.

c) Notat e njëvlerësuara me provimet e Maturës Shtetërore në Republikën e Shqipërisë.
d) Nota mesatare e përgjithshme, e njëvlerësuar.
10. Njëvlershmëria e rezultateve të arritura në shtetin përkatës të kryhet në përputhje me tabelën bashkëlidhur dhe pjesë e këtij udhëzimi (shtojca 1). 
11. Komisioni i Posaçëm njëvlerëson lëndën, e cila përcakton njohuritë gjuhësore dhe letrare të shtetit nga vjen nxënësi, me lëndën/lëndët “Gjuhë shqipe dhe letërsi”.
12. QSHA-ja, mbështetur në vendimin e Komisionit të Posaçëm, pajis nxënësin e ardhur nga jashtë vendit me dokumentin e njëvlershmërisë. Ky dokument miratohet/nënshkruhet nga drejtuesi i QSHA-së dhe lëshohet në dy kopje origjinale. 
II. Pika III “Dispozita të përgjithshme” e kreut 3, të udhëzimit nr. 44, datë 21.8.2013, “Për përcaktimin e kritereve dhe procedurave të njëvlershmërisë së dëftesave dhe diplomave të nxënësve të arsimit parauniversitar të ardhur nga jashtë vendit”,  shfuqizohet.
III. Ngarkohen për zbatimin e këtij udhëzimi, Sekretari i Përgjithshëm, Drejtoria e Arsimit Parauniversitar, Qendra e Shërbimeve Arsimore, Inspektorati Shtetëror i Arsimit, Instituti i Zhvillimit të Arsimit, njësitë arsimore vendore. 
Ky udhëzim hyn në fuqi menjëherë dhe botohet në Fletoren Zyrtare.

MINISTRI I ARSIMIT DHE SPORTIT
Lindita Nikolla

SHTOJCA 1
TABELA E KONVERTIMIT TË NOTAVE
	Shteti
	Klasat
	Notat

	Shqipëri
	1 - 12
	4
	5
	6
	7
	8
	9
	10

	Greqi
	1 - 4
	4.00 -4.90
	5.00 - 6.49
	6.50-8.49
	8.50-10.00

	
	5 - 6
	 
	5
	6
	7
	8
	9
	10

	
	7 - 12
	7-9
	10
	11-12
	13-14
	15-16
	17-18
	19-20

	Kosovë, Mali i Zi, Maqedoni, Serbi, Slloveni
	1 - 5
	1
	2
	 
	3
	4
	 
	5

	
	6 - 9
	1
	2
	 
	3
	4
	 
	5

	
	10 - 12
	1
	2.00-2.99
	3.00-3.99
	4.00-4.99
	5.00

	Itali
	1 - 13
	5.99
	6.00-6.99
	7
	8
	9
	10

	Turqi
	1 - 12
	25.44
	45-54
	55-69
	70-84
	85-100

	
	1 - 12
	1
	2.00-2.99
	3.00-3.99
	4.00-4.99
	5

	Gjermani
Austri
	1 - 10
	6.00
	5.00
	4.00
	3.00
	2.00
	1.00

	
	11 - 13
	6.00
	5.00
	4.00
	3.00
	2.00
	1.00

	SHBA, Mbretëri e Bashkuar
	1 - 9
	F
	D
	C
	B
	A

	
	10 - 12
	F
	D
	C
	B
	A

	
	%
	34
	35-37
	38-49
	50-63
	64-100

	Bullgari
	1 - 9
	2.00-2.99
	3.00-3.99
	4.00-4.99
	5.00-5.99
	6.00

	
	10 - 12
	2.00-2.99
	3.00-3.99
	4.00-4.99
	5.00-5.99
	6.00

	Poloni
	1 - 9
	1
	2
	3
	4
	5-6

	
	10 - 12
	1
	2
	3
	4
	5-6

	Rumani
	1 - 12
	4
	5
	6
	7
	8
	9
	10

	Francë
	1 - 12
	-7.99
	8.00-9.99
	10.00-11.99
	12.00-13.99
	14.00-15.99
	16.00-17.99
	18.00-20.00

	Belgjikë (flemish)
	1 - 12
	-7.99
	8.00-9.99
	10.00-11.99
	12.00-13.99
	14.00-15.99
	16.00-17.99
	18.00-20.00

	Belgjikë (french)
	1 - 12
	-9.99
	10-11.99
	11-12.99
	13-15.99
	16-17.99
	18-19.99
	20

	Luksemburg
	1 - 12
	-19.99
	20-29.99
	30-39.99
	40-49.99
	50-60

	Zvicër
	1 - 12
	-3.99
	4-4.49
	4.50-4.99
	5-5.49
	5.50-6

	Norvegji
	1 - 12
	1
	2
	3
	4
	5-6

	Holandë
	1 - 12
	4-5.49
	5.50-5.99
	6-6.49
	6.50-7.49
	7.50-8.49
	8.50-9.49
	9.50-10

	Finlandë
	1 - 12
	4-4.99
	5
	6
	7
	8
	9
	10

	Spanjë
	1 - 12
	4
	5
	6
	7
	8
	9
	10

	Danimarkë
	1 - 12
	-1.99
	2-3.99
	4-6.99
	7-9.99
	10-12

	Egjipt
	1 - 12
	0-49%
	50-64%
	65-74%
	75-100%



Shënime.
1. Konvertimi i notave bëhet në mënyrë të përshkallëzuar, duke krahasuar sistemimin e vlerësimit në shtetin që ka lëshuar dokumentin shkollor me sistemin e vlerësimit në Republikën e Shqipërisë.
2. Shembull ilustrues 1: nëse në dokumentin shkollor të lëshuar në Francë, vlerësimi në një lëndë është 15.00 nota sipas sistemit tonë del 8.50; nëse nota nga Franca do të ishte 14.75, nota sipas sistemit tonë do të jetë 8.37.
3. Shembull ilustrues 2: nota 4 e Kosovës, sipas sistemit tonë del 8.00; nota 4.7, po e Kosovës, sipas sistemit tonë del 9.40.
4. Për shtete të tjera që nuk pasqyrohen në këtë tabelë, konvertimi bëhet me sistemin më të përafërt, duke shkarkuar sistemin e vlerësimit të shtetit përkatës nga faqet zyrtare në internet.











SHTOJCA 2

KËRKESË APLIKIMI

PËR NJËSIM DIPLOME TË SHKOLLËS SË MESME
(Për vazhdim studimesh në institucionet e arsimit të lartë)

Drejtuar: Qendrës së Shërbimeve Arsimore

TIRANË

Të dhënat e aplikantit:
Emër: __________________________
Atësi: ___________________________
Mbiemër: _______________________
Adresa: __________________________
Telefon: __________________________

Në vitin shkollor __________________, kam mbaruar në (shtetin) _____________________
shkollën e mesme (përcakto profilin)____________________ .
Dokumentet që duhen dorëzuar në QShA:
1. Formulari i aplikimit për njëvlershmëri.
1. Fotokopja e dokumentit të identifikimit të aplikantit.
1. Kopja e përkthyer dhe e njësuar me origjinalin e dëftesave të të gjitha viteve të shkollimit dhe diplomës që vërteton përfundimin e arsimit të mesëm të lartë jashtë vendit ose, në mungesë të dëftesave, kopja e përkthyer dhe e njehsuar me origjinalin e listës së notave të arsimit të mesëm të lartë.
1. Kopje e përkthyer dhe e njësuar me origjinalin e dokumentit që vërteton se ka dhënë provime kombëtare të njëvlershme me ato të Maturës Shtetërore në Republikën e Shqipërisë.
Dokumentet e paraqitura për njëvlershmëri të kenë vulën apostile të shtetit nga vijnë.
Afatet e dorëzimit të dokumenteve:
Gjatë gjithë vitit

Bashkëlidhur kësaj kërkese gjeni dokumentet si më poshtë:

1. _________________________________________________________________
2. _________________________________________________________________
3. _________________________________________________________________
4. _________________________________________________________________
5. _________________________________________________________________
6. _________________________________________________________________

Shënim. Aplikanti nuk paguan asnjë lloj tarife për procesin/shërbimin e njëvlershmërisë.








SHTOJCA 3

	KËRKESË APLIKIMI

PËR NJËSIM DIPLOME TË SHKOLLËS SË MESME
(Për punësim)

Drejtuar: Qendrës së Shërbimeve Arsimore

TIRANË

Të dhënat e aplikantit:
Emër: __________________________
Atësi: ___________________________
Mbiemër: _______________________
Adresa: __________________________
Telefon: __________________________

Në vitin shkollor __________________, kam mbaruar në (shtetin) ______________________
shkollën e mesme (përcakto profilin)____________________ .
Dokumentet që duhen dorëzuar në QSHA:
1. Fotokopja e dokumentit të identifikimit të aplikantit.
1. Fotokopje e përkthyer dhe e noterizuar e diplomës që vërteton përfundimin e arsimit të mesëm të lartë jashtë vendit.
1. Dokumentet e paraqitura për njëvlershmëri të kenë vulën apostile të shtetit nga vijnë.
Afatet e dorëzimit të dokumenteve:
Gjatë gjithë vitit

Bashkëlidhur kësaj kërkese gjeni dokumentet si më poshtë:

1. _________________________________________________________________________
2. _________________________________________________________________________
3. _________________________________________________________________________


Shënim. Aplikanti nuk paguan asnjë lloj tarife për procesin/shërbimin e njëvlershmërisë















UDHËZIM
Nr. 28, datë 29.12.2017

PËR ORGANIZIMIN DHE ZHVILLIMIN E PROVIMEVE KOMBËTARE TË MATURËS SHTETËRORE 2018

Në mbështetje të nenit 102 të Kushtetutës së Republikës së Shqipërisë, të neneve 26 dhe 51, të ligjit nr. 69/2012, datë 21.6.2012, “Për sistemin arsimor parauniversitar në Republikën e Shqipërisë”, i ndryshuar, të nenit 7, pika dh) dhe nenit 8, pika b), të ligjit nr. 15/2017, datë 16.2.2017 “Për arsimin dhe formimin profesional në Republikën e Shqipërisë” dhe të ligjit nr. 80/2015, datë 22.7.2015 “Për arsimin e lartë dhe kërkimin shkencor në institucionet e arsimit të lartë në Republikën e Shqipërisë”,

UDHËZOJ:

1. Provimet e Maturës Shtetërore 2018 për shkollat e mesme të përgjithshme janë: 
a) Provime të detyruara: “Gjuhë shqipe dhe Letërsi”, “Matematikë” dhe “Gjuhë e huaj”. 	

b) Provime me  zgjedhje.
2. Provimet e Maturës Shtetërore Profesionale 2018 për shkollat e mesme profesionale janë:
a) Provime të detyruara: “Gjuhë shqipe dhe Letërsi”, “Matematikë” dhe “Gjuhë e huaj” dhe  “Teori profesionale e integruar” sipas drejtimit/profilit që maturanti/kandidati ka ndjekur në shkollë.
b) Provimi me  zgjedhje.
3. Testi i gjuhës së huaj (D3)  hartohet në përputhje me gjuhën e cila në planin mësimor të arsimit të mesëm të lartë trajtohet si gjuhë e huaj në nivelin gjuhësor B1.
4. Lista e gjuhëve të huaja, që jepen si provim i detyruar (D3) është: anglisht, frëngjisht, italisht dhe gjermanisht. Gjuha e huaj si provim i detyruar përzgjidhet gjatë plotësimit të formularit A1/A1Z. Kandidatët maturave shtetërore të viteve 2014, 2015, 2016 dhe 2017, që kanë rezultuar jokalues në provimin D3, duhet ta rijapin këtë provim. Kandidatët e tjerë, që aplikojnë me A1Z, nuk do ta rijapin provimin e detyruar D3.
 5. Lista e lëndëve të provimeve me zgjedhje:


	Nr.
	Lënda
	Kredite

	I
	SHKOLLAT E MESME TË PËRGJITHSHME DHE PROFESIONALE
	

	1
	Gjuhë e huaj
	10

	2
	Letërsi e thelluar
	5

	3
	Matematikë e thelluar
	5

	4
	Kimi bërthamë
	4

	5
	Kimi e thelluar
	6

	6
	Fizikë bërthamë
	4

	7
	Fizikë e thelluar 
	6

	8
	Biologji bërthamë
	4

	9
	Biologji e thelluar
	6

	10
	Histori bërthamë
	5

	11
	Histori e thelluar
	9

	12
	Gjeografi bërthamë
	5

	13
	Gjeografi e thelluar
	7

	14
	Ekonomi bërthamë
	2

	15
	Ekonomi e thelluar
	4

	16
	Teknologji bërthamë
	2

	17
	Teknologji e thelluar
	4

	18
	Qytetari
	3

	19
	Psikologji
	2

	20
	Filozofi
	2

	21
	Sociologji
	2

	II
	 SHKOLLAT ARTISTIKE
	Kredite

	22
	Histori muzike
	6

	23
	Histori arti
	6

	24
	Histori baleti
	3


6. Lista e provimit të detyruar të teorisë profesionale të integruar sipas drejtimit/profilit që maturantët/kandidatët kanë ndjekur në shkollat profesionale:

	Nr.
	Lënda
	Kredite

	
	DREJTIMI/PROFILI PROFESIONAL
	

	1
	Hoteleri-turizëm
	8

	2
	Shërbime mjetesh transporti
	8

	3
	Mekanikë 
	8

	4
	Elektroteknikë 
	8

	5
	Elektronikë
	8

	6
	Përpunim druri
	8

	7
	Ndërtim 
	8

	8
	Tekstil-konfeksione
	8

	9
	Teknologji ushqimore
	8

	10
	Bujqësi 
	8

	11
	Shërbime sociale dhe shëndetësore
	8

	12
	Instalues i sistemeve termohidraulike
	8

	13
	Teknologji kimike
	8

	14
	Peshkim
	8

	15
	Gjeologji-miniera
	8

	16
	Llogari
	8

	17
	Shërbime bankare 
	8

	18
	Sipërmarrje e agjencisë turistike
	8

	19
	Sigurime
	8

	20
	Tregti
	8

	21
	Administrim biznesi
	8

	22
	Rrjete të dhënash
	8

	23
	Mbështetje e përdoruesve të TIK
	8

	24
	Zhvillim website
	8

	25
	Rrjete të dhënash (pilot-giz)
	8

	26
	Inxhinieri informatike softwaresh (Hermann Gmeiner)
	8

	27
	Silvikulturë
	8

	28
	Agrobiznes
	8

	29
	Veterinari
	8

	30
	Gjeodezi
	8

	31
	Biznes (Harry Fultz)
	8

	32
	Elektronikë (Harry Fultz)
	8

	33
	Automekanik (Harry Fultz)
	8

	34
	Teknologji informacioni (Peter Mahringer)
	8




7.  Testi i gjuhës së huaj si lëndë me zgjedhje do të hartohet në nivelin gjuhësor B2. 
8. Lista e gjuhëve të huaja si lëndë me zgjedhje përcaktohet në udhëzuesin për plotësimin e formularit A1/A1Z.
9. Programet orientuese të lëndëve të detyruara (“Gjuhë shqipe dhe Letërsi”, “Matematikë” dhe “Gjuhë e huaj”) për të gjithë maturantët/kandidatët e shkollave të mesme të përgjithshme janë në përshtatje me programet ekzistuese të shkollave të mesme të përgjithshme.
10. Programet orientuese të lëndëve të detyruara (“Gjuhë shqipe dhe Letërsi”, “Matematikë”, “Gjuhë e huaj” dhe “Teori profesionale e integruar”) për maturantët/ kandidatët e shkollave profesionale janë në përshtatje me programet ekzistuese të shkollave profesionale.
11. Programet orientuese të lëndëve me zgjedhje janë të njëjta për të gjithë maturantët/kandidatët që plotësojnë formularin A1/A1Z.
12. Programi orientues i një lënde të thelluar përmban edhe programin e lëndës bërthamë (përjashtohen këtu lëndët e provimeve të detyruara).
13.  Lënda “Gjeografi”  (bërthamë dhe e thelluar) përmban edhe lëndën “Shkenca e tokës”.

14. Maturanti/kandidati zgjedh dy lëndë nga lista e lëndëve me zgjedhje, sipas tabelës në pikën 5, pavarësisht nëse i ka zhvilluar ose jo, apo i janë ofruar ose jo ato nga shkolla në planin mësimor.
15. Maturanti/kandidati i shkollave artistike të mesme profesionale zgjedh vetëm një lëndë nga lista e lëndëve me zgjedhje (me vlerë krediti 2-10), sipas tabelës në pikën 5, pavarësisht nëse i ka zhvilluar ose jo, apo i është ofruar ose jo nga shkolla në planin mësimor.
16. Maturanti/kandidati i shkollave artistike koreografike ka të drejtë të zgjedhë nga lista e lëndëve sipas tabelës 5:
a) Lëndën e parë, nga grupi i lëndëve II, “Shkollat artistike”.
b) Lëndën e dytë, nga grupi i lëndëve I, “Shkollat e mesme të përgjithshme profesionale”.
17. Maturanti/kandidati i shkollave të mesme të përgjithshme zgjedh lëndët për provimet me zgjedhje sipas këtyre kritereve:
a) Shuma e krediteve të këtyre lëndëve të jetë jo më e vogël se 8 (tetë).
b) Numri i lëndëve të jetë 2 (dy).
18. Maturanti/kandidati, kur zgjedh një lëndë të thelluar, nuk mund të zgjedhë njëkohësisht të njëjtën lëndë bërthamë (përjashtuar lëndët “Gjuhë shqipe dhe letërsi”, “Matematikë”, “Gjuhë e huaj”).
19. Kandidati që ka dhënë dy ose më shumë provime me zgjedhje dhe është vlerësuar me notë të përshkallëzuar jo më të vogël se 4.50 (nota 5), i njihen ato provime dhe nuk mund t’i rijapë më.
20. Kandidati që rezulton mbetës në të paktën njërin prej provimeve të Maturës Shtetërore ose të Maturës Shtetërore Profesionale,  duhet ta rijapë provimin që të pajisen me diplomë.

21. Kandidati që në Maturën Shtetërore 2012 ka zgjedhur për të dhënë 3 (tri) provime me zgjedhje:
a) nëse ka mbetur në dy provime, të zgjedhë vetëm një lëndë nga lista e lëndëve me zgjedhje të këtij udhëzimi;
b) nëse rezulton kalues në dy prej tyre, të pajiset me diplomën e Maturës.
22. Kandidati që ka marrë dëftesë pjekurie para vitit 2011 dhe dëshirojnë të aplikojnë për studime në institucionet e arsimit të lartë, t’i njihen provimet e detyruara ose provimet e njëvleftshme me to, të njehsuara nga DAR/ZA-ja. Në rastet kur nuk ka dhënë provime me zgjedhje, ose i ka dhënë dhe nuk ka rezultuar kalues, kandidati ka të drejtë të japë provime me zgjedhje kur e ka të nevojshme për plotësimin e kritereve të pranimit të përcaktuara nga institucionet e arsimit të lartë.
23. Ngarkohen për zbatimin e këtij udhëzimi, zëvendësministri i Arsimit, Sportit dhe Rinisë, zëvendësministri i Ministrisë së Financave dhe Ekonomisë; Sekretari i Përgjithshëm i MASR-së; Drejtoria e Zhvillimit të Programeve të Arsimit, Sportit dhe Rinisë; Qendra e Shërbimeve Arsimore; Agjencia Kombëtare e Arsimit, Formimit Profesional dhe Kualifikimeve; Inspektorati Shtetëror i Arsimit; Instituti i Zhvillimit të Arsimit; njësitë arsimore vendore dhe institucionet arsimore.
Ky udhëzim hyn në fuqi menjëherë dhe botohet në Fletoren Zyrtare.

MINISTRI I ARSIMIT DHE SPORTIT
Lindita Nikolla

MINISTRI I FINANCAVE 
DHE EKONOMISË
Arben Ahmetaj

